section_heading: Sadržaj
paragraph_text: Adrian se u narednim danima teško hrva s traumama koje mu je stvorilo smaknuće. Po prvi put u životu ne zna kako postupiti, te se boji da mu je život upropašten. Osim što se suočava s introspektivnim problemima, istovremeno ga more i druge poteškoće. Njegov ljigavi kolega iz škole, Michael Steefort, počinje se upucavati njegovoj djevojci, što Adrianu, koji je na rubu zbog smaknuća, predstavlja sve veći i veći problem. Nadalje, Adrianov otac očekuje od svog sina da ovaj odabere fakultet i odluči kako će provesti ostatak života, što mladić smatra prevelikom i preteškom odlukom (da se njega pita, najradije bi se bavio pisanjem). Napokon, tijekom ljeta počinje raditi u slastičarnici gospodina Baxtera, svog susjeda, ali zbog svega što ga proganja, nikako se ne uspijeva usredotočiti na posao, što rezultira u jednom trenutku i njegovim otkazom.